Ο **Καζίμιες Αλχιμόβιτς** (πολωνικά: Kazimierz Alchimowicz) (20 Δεκεμβρίου 1840 – 31 Δεκεμβρίου 1916) ήταν Πολωνός ρομαντικός ζωγράφος, ο οποίος γεννήθηκε στο Κυβερνείο Βίλνα της Ρωσικής Αυτοκρατορίας (σημερινή Λευκορωσία).

Βιογραφία
---------

Ο Αλχιμόβιτς αρχικά εργάστηκε ως διαχειριστής κτημάτων κοντά στο Κίεβο και εξορίστηκε στη Σιβηρία για έξι χρόνια σκληρής εργασίας για τη συμμετοχή του στην Ιανουαριανή Εξέγερση (1863). Όσο ήταν εκεί, άρχισε να σχεδιάζει για να ανακουφίσει τη μονοτονία. Μετά την επιστροφή του (1869), γράφτηκε σε ένα μάθημα σχεδίου στη Βαρσοβία, που διδάσκονταν από τον Βόιτσεχ Γκέρσον και χρηματοδοτούντνα από την Αυτοκρατορική Ακαδημία Τεχνών. Σε αυτό το διάστημα, του απονεμήθηκαν δύο αργυρά μετάλλια από την Ακαδημία. Από το 1873 έως το 1875 σπούδασε τέχνη στα στούντιο του Αλεξάντερ φον Βάγκνερ στο Μόναχο.

Από το 1876 έως το 1878, έζησε στο Παρίσι και εξέθεσε στο Σαλόν. Για ένα διάστημα, εργάστηκε ως επικεφαλής ενός στούντιο στο Φονταινεμπλώ, όπου ζωγράφιζε πορσελάνη, αλλά σύντομα παραιτήθηκε και επέστρεψε στη Βαρσοβία, όπου ίδρυσε το δικό του στούντιο το 1880. Μετά το 1890, δίδαξε σχέδιο σε ένα ιδιωτικό σχολείο που λειτουργούσε από την παιδαγωγό τέχνης, Μπρονισουάβα Ποσφικόβα (1855-1902).

Η καλλιτεχνική του έμπνευση προήλθε κυρίως από την αγροτική ζωή και την ιστορία. Μεταξύ των πιο αξιοσημείωτων έργων του είναι ένα ταμπλό σκηνών με τίτλο *Goplana*, εμπνευσμένο από το έργο *Balladyna* του Γιούλιους Σουοβάτσκι. Έκανε επίσης ένα ταμπλό με δώδεκα σχέδια βασισμένα στο πολωνικό ιστορικό ποίημα *Κύριος Ταντέους* (*Pan Tadeusz*) του Άνταμ Μιτσκιέβιτς. Εκτός από τη ζωγραφική του, δημιούργησε θρησκευτικές τοιχογραφίες και δοκίμασε τις δυνάμεις του στην ξυλογλυπτική.

Ο μικρότερος αδελφός του, Χιάτσιντ, που έζησε στη Γαλλία, ήταν επίσης ζωγράφος.

Εικόνες
-------

* Κορίτσι στο δάσοςΚορίτσι στο δάσος
* Καλοκαιρινή μέραΚαλοκαιρινή μέρα
* Τοπίο με έναν πελαργόΤοπίο με έναν πελαργό
* Πρόσληψη εργαζομένωνΠρόσληψη εργαζομένων

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καζίμιες Αλχιμόβιτς** |

1. 1 2  (Γερμανικά) *Catalog of the German National Library*. 1069177954. Ανακτήθηκε στις 30  Μαΐου 2020.
2. ↑  «Artists of the World Online» (Γερμανικά, Αγγλικά) K. G. Saur Verlag, Walter de Gruyter. Βερολίνο. 2009. 10030504.
3. 1 2  (Πολωνικά) *Internetowy Polski Słownik Biograficzny*. kazimierrz-alchimowicz-malarz-wiesz.
4. 1 2  psb.146.1.
5. ↑  www.limis.lt/personaliju-zodynas/-/personFastSearch/view/832710.
6. 1 2  *Czech National Authority Database*. js20191049564. Ανακτήθηκε στις 1  Μαρτίου 2022.
7. ↑  «Galeria Malarstwa Polskiego / Kazimierz Alchimowicz» [Έκθεση πολωνικών έργων ζωγραφικής] (στα Πολωνικά). Ανακτήθηκε στις 3 Δεκεμβρίου 2013.
8. 1 2  «Galeria Malarstwa Polskiego / Kazimierz Alchimowicz / Zyciorys» [Έκθεση πολωνικών έργων ζωγραφικής / Καζίμιες Αλχιμόβιτς / Βιογραφία] (στα Πολωνικά). Ανακτήθηκε στις 3 Δεκεμβρίου 2013.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 96673484
* **Europeana**: agent/base/163686
* LCCN: n2017073428
* ISNI: 0000 0003 7088 9362
* GND: 1069177954
* ULAN: 500176695
* NKC: js20191049564

 |

 |